EIROPAS KOMISIJA Briselē, 12.9.2022 COM(2022) 449 final KOMISIJAS ZIŅOJUMS EIROPAS PARLAMENTAM UN PADOMEI KOMISIJAS 15. FINANŠU ZIŅOJUMS EIROPAS PARLAMENTAM UN PADOMEI PAR EIROPAS LAUKSAIMNIECĪBAS GARANTIJU FONDU





2021. FINANŠU GADS {SWD(2022) 281 final}



Satura rādītājs 1.BUDŽETA PROCEDŪRA 1.1. Sākotnējais 2021. gada budžeta projekts un Grozījumu vēstule Nr. 1/2021 1.2. 2021. gada budžeta pieņemšana 1.3. Eiropas Lauksaimniecības garantiju fondam piešķirtie ieņēmumi 2.KASES STĀVOKLIS UN APROPRIĀCIJU PĀRVALDĪBA 2.1. Apropriāciju pārvaldība 2.1.1. 2021. finanšu gadā pieejamās apropriācijas 2.1.2. 2021. finanšu gadā pieejamo apropriāciju izpilde 2.1.3. Nobalsoto apropriāciju budžeta izpilde: Komisijas izdevumi, uz kuriem attiecas tiešā pārvaldība 2.2. Mēneša maksājumi 2.2.1. Tādi mēneša maksājumi dalībvalstīm, uz kuriem attiecas dalītā pārvaldība 2.2.1.1. Mēneša maksājumi, kuru pamatā ir veiktie izdevumi 2.2.1.2. Lēmumi par mēneša maksājumiem 3.ELGF 2021. GADA BUDŽETA IZPILDE 3.1. ELGF apropriāciju izlietojums 3.2. Piezīmes par budžeta izpildi 3.2.1. 08 02 03. pants. Ar tirgu saistīti izdevumi, kas KLP stratēģiskajos plānos nav ietverti 3.2.1.1. Ievads

3.2.1.2. 08 02 03 01. postenis. POSEI un Egejas jūras nelielās salas (izņemot tiešos maksājumus) 3.2.1.3. 08 02 03 02. postenis. Lauksaimniecības produktu noieta veicināšana: vienas dalībvalsts programmas 3.2.1.4. 08 02 03 04. postenis. Skolu apgādes programmas 3.2.1.5. 08 02 03 05. postenis. Olīveļļa 3.2.1.6. 08 02 03 06. postenis. Augļi un dārzeņi 3.2.1.7. 08 02 03 07. postenis. Vīns 3.2.1.8. 08 02 03 08. postenis. Biškopība 3.2.1.9. 08 02 03 10. postenis. Publiskās un privātās uzglabāšanas pasākumi 3.2.2. 08 02 05. pants. Tiešie maksājumi, kas KLP stratēģiskajos plānos nav ietverti 3.2.2.1. 08 02 05 01. postenis. POSEI un Egejas jūras nelielās salas (tiešie maksājumi) 3.2.2.2. 08 02 05 02. postenis. Vienotā platībmaksājuma shēma (VPMS) 3.2.2.3. 08 02 05 03. postenis. Pārdalošais maksājums 3.2.2.4. 08 02 05 04. postenis. Pamata maksājuma shēma (PMS) 3.2.2.5. 08 02 05 05. postenis. Maksājums par klimatam un videi labvēlīgām lauksaimniecības praksēm 3.2.2.6. 08 02 05 07. postenis. Maksājums gados jauniem lauksaimniekiem 3.2.2.7. 08 02 05 08. postenis. Kultūratkarīgais maksājums par kokvilnu 3.2.2.8. 08 02 05 09. postenis. Brīvprātīga saistītā atbalsta shēma 3.2.2.9. 08 02 05 10. postenis. Mazo lauksaimnieku atbalsta shēma 3.2.2.10. 08 02 05 11. postenis. Rezerve, kas paredzēta krīzes situācijām lauksaimniecības nozarē 3.2.2.11. 08 02 05 12. postenis. Tiešo maksājumu atlīdzināšana saistībā ar finanšu disciplīnu

3.2.3. 08 02 06. pants. Politikas stratēģija, koordinācija un revīzija 3.2.3.1. 08 02 06 01. postenis. Finanšu korekcijas, kuras pēc grāmatojumu noskaidrošanas izdarītas par labu dalībvalstīm 3.2.3.2. 08 02 06 02. postenis. Domstarpību izšķiršana 3.2.3.3. 08 02 06 03. postenis. ELGF: operacionālā tehniskā palīdzība 3.2.4. 08 02 99. pants. Iepriekšējo programmu un aktivitāšu pabeigšana 3.2.4.1. 08 02 99 01. postenis. Eiropas Lauksaimniecības garantiju fonda (ELGF) iepriekšējo pasākumu pabeigšana: dalītā pārvaldība 4.EIROPAS LAUKSAIMNIECĪBAS GARANTIJU FONDAM PIEŠĶIRTO IEŅĒMUMU IZPILDE Pielikumi (sk. atsevišķā dokumentā): 1. pielikums. 2. pielikums. 3.-I pielikums. 3.-II pielikums. 4. pielikums. ELGF apropriāciju budžeta procedūra 2021. gadam ELGF budžeta izpildes analīze — 2021. finanšu gads ELGF budžeta izpildes analīze — 2021. finanšu gads. Piešķirtie ieņēmumi. C4 ELGF budžeta izpildes analīze — 2021. finanšu gads. Piešķirtie ieņēmumi. C5 ELGF budžeta izpilde pa pantiem un dalībvalstīm — 2021. finanšu gads Piezīme. Šo ziņojumu papildina dedalizētāks Komisijas dienestu darba dokuments. Pilns dienestu darba dokumenta un tam pievienoto tabulu teksts (angļu valodā) būs pieejams arī Lauksaimniecības un lauku attīstības ģenerāldirektorāta lapā tīmekļvietnē Europa ( http://ec.europa.eu/agriculture/cap-funding/financial-reports/eagf/index_en.htm ). 1.BUDŽETA PROCEDŪRA 1.1.Sākotnējais 2021. gada budžeta projekts un Grozījumu vēstule Nr. 1/2021 Sākotnējo 2021. gada budžeta projektu Komisija pieņēma un budžeta lēmējinstitūcijai ierosināja 2020. gada 27. jūlijā. Eiropas Lauksaimniecības garantiju fondam (ELGF) ierosināto saistību apropriāciju kopsumma bija 40 179,1 milj. EUR. Nostāju par 2021. gada budžeta projektu Padome pieņēma 2020. gada 28. septembrī, palielinot saistību apropriācijas ELGF par 164,3 milj. EUR. Eiropas Parlaments nostāju pieņēma 2020. gada 12. novembrī un salīdzinājumā ar budžeta projektu ELGF saistību apropriācijas palielināja par 262,9 milj. EUR. Komisija 2020. gada 13. novembrī publicēja 2021. gada budžeta projekta Grozījumu vēstuli Nr. 1, kurā vajadzības pēc saistībām salīdzinājumā ar budžeta projektu bija palielinātas par 222,2 milj. EUR. Tomēr šīs papildu vajadzības daļēji atsvēra 2021. gadā gaidāmo piešķirto ieņēmumu palielinājums par 33,3 milj. EUR. Tāpēc pieprasītās ELGF saistību apropriācijas grozījumu vēstulē salīdzinājumā ar budžeta projektu tika palielinātas par 188,9 milj. EUR. Samierināšanas komiteja, kurā bija Eiropas Parlamenta un Padomes locekļi, par kopīgu tekstu Līguma par Eiropas Savienības darbību 314. panta 6. punktā minētajā 21 dienas termiņā nevienojās. 1.2.2021. gada budžeta pieņemšana Komisija 2020. gada 10. decembrī pieņēma otro 2021. gada budžeta projektu. Padome un Eiropas Parlaments attiecīgi 2020. gada 14. decembrī un 18. decembrī paziņoja, ka 2021. gada budžets ir pieņemts. ELGF budžetā saistību apropriāciju kopsumma bija 40 368,0 milj. EUR, bet maksājumu apropriāciju kopsumma 40 353,7 milj. EUR. Saistību apropriāciju un maksājumu apropriāciju starpība rodas tāpēc, ka dažiem Komisijas tieši īstenotiem pasākumiem izmanto diferencētas apropriācijas. Šie pasākumi ir galvenokārt saistīti ar lauksaimniecības produktu noieta veicināšanu un operacionālo tehnisko palīdzību. Konkrēti, no 08. politikas jomai (Lauksaimniecība un jūrlietu politika) nobalsotajām ELGF saistību apropriācijām 40 368,0 milj. EUR apmērā: 2 618,1 milj. EUR bija paredzēts ar tirgu saistītajiem izdevumiem, kas nav ietverti KLP stratēģiskajos plānos, uz kuriem attiecas 08 02 03. pants, 37 431,7 milj. EUR bija paredzēti tiešajiem maksājumiem, kas nav ietverti KLP stratēģiskajos plānos, uz kuriem attiecas 08 02 05. pants, un 307,3 milj. EUR bija paredzēti politikas stratēģijai, koordinācijai un revīzijai, uz ko attiecas 08 02 06. pants.

Detalizētāka informācija sniegta 1. pielikumā. 1.3.Eiropas Lauksaimniecības garantiju fondam piešķirtie ieņēmumi Saskaņā ar Regulas (ES) Nr. 1306/2013 par kopējās lauksaimniecības politikas finansēšanu 43. pantu ieņēmumus, kas radušies finanšu korekciju rezultātā, pamatojoties uz grāmatojumu noskaidrošanas vai atbilstības noskaidrošanas lēmumiem, no pārkāpumiem un no piena nodevas, uzskata par ELGF izdevumu finansēšanai piešķirtajiem ieņēmumiem. Saskaņā ar šiem noteikumiem piešķirtos ieņēmumus var izmantot, lai finansētu jebkādus ELGF izdevumus. Ja daļa no šiem ieņēmumiem nav izmantota, to automātiski pārnes uz nākamo budžeta gadu. 2021. gada budžeta sagatavošanas laikā gaidāmā piešķirto ieņēmumu summa, ko paredzēts iekasēt 2021. budžeta gada laikā, bija 619 milj. EUR. Tika noteikts, ka piešķirtie ieņēmumi no 2020. budžeta gada netiks pārnesti uz 2021. budžeta gadu. Aplēstie piešķirtie ieņēmumi tika ņemti vērā pamata maksājuma shēmas finansējuma vajadzībām, kad budžeta lēmējinstitūcija pieņēma 2021. gada budžetu. Attiecībā uz pamata maksājuma shēmu (tiešajiem maksājumiem) budžeta lēmējinstitūcijas nobalsoto apropriāciju summa un aplēstie piešķirtie ieņēmumi atbilst kopējām aplēstajām vajadzībām 14 791 milj. EUR apmērā.



2.KASES STĀVOKLIS UN APROPRIĀCIJU PĀRVALDĪBA 2.1.Apropriāciju pārvaldība 2.1.1.2021. finanšu gadā pieejamās apropriācijas EUR Budžeta izdevumu daļa (1) Saistību apropriācijas Maksājumu apropriācijas Budžeta ieņēmumu daļa (PI) (2) Prognozes 1. Sākotnējās ELGF apropriācijas, no tām: 40 367 954 000,00 40 353 742 883,00 1. Eiropas Lauksaimniecības garantiju fonds: piešķirtie ieņēmumi 619 000 000,00 1.a. Apropriācijas, uz kurām attiecas dalītā pārvaldība 40 192 561 720,00 40 192 561 720,00 Kopējie prognozētie PI 619 000 000,00 1.b. Apropriācijas, uz kurām attiecas tiešā pārvaldība 175 392 280,00 161 181 163,00 2. Budžeta grozījumi 3. Pārvietojumi uz/no ELGF gada laikā 3 500 000,00 50 974 605,50 4. ELGF galīgās apropriācijas, no tām: 40 371 454 000,00 40 302 768 277,50 4.a. Apropriācijas, uz kurām attiecas dalītā pārvaldība 40 201 408 720,00 40 201 408 720,00 4.b. Apropriācijas, uz kurām attiecas tiešā pārvaldība 170 045 280,00 101 359 557,50 (1) 2021. gada budžetā iekļautās apropriācijas pēc tam, kad atskaitīti piešķirtie ieņēmumi, ko paredzēts iekasēt 2021. gadā, un ieņēmumi, kas pārnesti no 2020. uz 2021. gadu saskaņā ar Regulas (ES, Euratom) 2018/1046 12. pantu. (2) PI — piešķirtie ieņēmumi, ko paredzēts iekasēt finanšu gada laikā. Ieņēmumu pozīcijā (p.m.) ieņēmumu summas nav norādītas, bet prognozētā summa ir norādīta budžeta piezīmēs. 2.1.2.2021. finanšu gadā pieejamo apropriāciju izpilde EUR Saistību apropriāciju izpilde Maksājumu apropriāciju izpilde Dalīta pārvaldība (1) 40 612 300 603,41 40 612 300 603,41 Izdevumi, uz kuriem attiecas tiešā pārvaldība 164 242 458,62 90 289 047,09 Kopā 40 776 543 062,03 40 702 589 650,50 (1) Saistību summas. Saistības un maksājumi, no kuriem atņemti piešķirtie ieņēmumi 615 736 140,23 EUR apmērā (sk. 4. punktu un 3-I pielikumu), kas saņemti par dalīto pārvaldību: 39 996 564 463,18 EUR. Faktiski izlietoto saistību apropriāciju summa 2021. finanšu gadā bija 40 776 543 062,0 EUR, savukārt faktiski izlietoto maksājumu apropriāciju summa bija 40 702 589 650,5 EUR. Detalizētāka informācija par to apropriāciju izpildi, uz kurām attiecas dalītā pārvaldība, ir norādīta turpmāk 3.2. punktā.

Nobalsoto apropriāciju budžeta izpilde: Komisijas izdevumi, uz kuriem attiecas tiešā pārvaldība EUR Izdevumi, uz kuriem attiecas tiešā pārvaldība Saistību apropriācijas Maksājumu apropriācijas Pārnesumi uz 2022. gadu (2) Apropriācijas (C1) (1) 170 045 280,00 101 359 557,50 — Izpilde (C1) 164 242 458,62 90 289 047,09 363 383,24 Anulētās apropriācijas 5 802 821,38 10 707 127,17 — (1) C1 apzīmē budžeta nobalsotās apropriācijas. Šajā summā ietilpst ELGF iekšējie pārvietojumi no “lauku attīstības” 3 500 000,00 EUR apmērā saistību apropriācijām uz “dalītu pārvaldību” 8 847 000 EUR apmērā saistību un maksājumu apropriācijām un pārvietojumi no ELGF par kopējo summu 50 974 605,50 EUR maksājumu apropriācijām. (2) Pārnesumi uz 2022. gadu attiecas tikai uz nediferencētajāmcommitted apropriācijām. Pieejamās saistību apropriācijas izdevumiem, uz kuriem attiecas tiešā pārvaldība, 2021. gada budžetā bija 170,0 milj. EUR. 2021. gadā saistības tika uzņemtas par 164,2 milj. EUR. Šo apropriāciju atlikums 5,8 miljonu EUR apmērā tika anulēts. Lielākā daļa ELGF apropriāciju, kas paredzētas Komisijas izdevumiem, uz kuriem attiecas tiešā pārvaldība, ir diferencētās apropriācijas. Automātiskais pārnesums uz 2022. gadu, kas attiecas tikai uz nediferencētajām apropriācijām, sasniedza 0,4 milj. EUR. 2.2.Mēneša maksājumi 2.2.1.Tādi mēneša maksājumi dalībvalstīm, uz kuriem attiecas dalītā pārvaldība 2.2.1.1. Mēneša maksājumi, kuru pamatā ir veiktie izdevumi Regulas (ES) Nr. 1306/2013 18. panta 1. punktā noteikts, ka “Komisija veic mēneša maksājumus par izdevumiem, ko dalībvalstu akreditētās maksājumu aģentūras veikušas pārskata mēnesī”. Mēneša maksājumus attiecīgajai dalībvalstij izmaksā ne vēlāk kā otrā mēneša trešajā darbdienā pēc mēneša, kurā izdevumi radušies. Mēneša maksājumi ir jau veikto neto izdevumu atmaksa (pēc ieņēmumu atskaitīšanas), un tie ir pieejami, pamatojoties uz dalībvalstu iesniegtajām ikmēneša deklarācijām . Mēneša izdevumu un ieņēmumu grāmatojumus pārbauda un labo, pamatojoties uz minētajām deklarācijām. Turklāt šos maksājumus uzskatīs par galīgiem, kad Komisija būs veikusi verifikācijas saskaņā ar grāmatojumu finansiālās noskaidrošanas procedūru. Dalībvalstu maksājumus, kas radušies no 2020. gada 16. oktobra līdz 2021. gada 15. oktobrim, sedz, izmantojot mēneša maksājumu sistēmu. Visā finanšu gadā kopējā piešķirto mēneša maksājumu summa bija 40 499,6 milj. EUR. Ņemot vērā summas, kas atgūtas grāmatojumu noskaidrošanas lēmumu rezultātā, un iepriekš apturēto summu atmaksāšanu, dalībvalstīm faktiski ir izmaksāti 39 998,8 milj. EUR. 2.2.1.2.Lēmumi par mēneša maksājumiem Attiecībā uz katru no finanšu gada divpadsmit periodiem Komisija ir pieņēmusi lēmumu par maksājumiem. Turklāt decembrī tika pieņemts papildu lēmums, ar kuru tika koriģēti kopējie attiecīgā gada izdevumi. 3.ELGF 2021. GADA BUDŽETA IZPILDE 3.1.ELGF apropriāciju izlietojums ELGF apropriācijas tika izpildītas 40 776,5 milj. EUR apmērā . Šos izdevumus finansēja no budžeta sākotnējām apropriācijām, izmantojot Eiropas Lauksaimniecības garantiju fondam piešķirtos ieņēmumus un veicot pārvietojumu no ELFLA uz ELGF. No Eiropas Lauksaimniecības garantiju fondam piešķirtajiem ieņēmumiem tika pilnībā izmantota no 2020. gada pārnestā summa 55,5 milj. EUR apmērā, bet no 615,7 milj. EUR piešķirto ieņēmumu, kas iekasēti 2021. gadā, tika izpildīti 613,6 milj. EUR. 08 02. nodaļā ELGF izdevumi par tirgus pasākumiem sasniedza 2 599,6 milj. EUR, bet izdevumi par tiešajiem maksājumiem — 37 878,8 milj. EUR. Detalizētu informāciju par budžeta izpildi pa politikas jomām sk. 2. pielikumā. 4. pielikumā ir sniegts tirgus pasākumu izdevumu, tiešo maksājumu un lauksaimniecības izdevumu revīzijas sadalījums pa pantiem un dalībvalstīm.

3.2.Piezīmes par budžeta izpildi Pamatojoties uz 2., 3.-I un 3.-II pielikumā minēto informāciju, turpmāk sniegts īss komentārs par apropriāciju izpildi un piešķirto ieņēmumu izlietojumu. Šajā daļā nav aprakstītas tās budžeta pozīcijas, kuru izpildes līmenis ir ļoti tuvs budžetā paredzētajai summai. 3.2.1.08 02 03. pants. Ar tirgu saistīti izdevumi, kas KLP stratēģiskajos plānos nav ietverti 3.2.1.1. Ievads Kopējā izpilde (saistību apropriācijās) šajā pantā bija 2 599,6 milj. EUR, un tā gandrīz pilnībā tika finansēta ar nobalsotajām apropriācijām. Posteņos, kur vajadzības pārsniedza budžeta apropriācijas, papildu izdevumi tika segti ar pārvietojumiem no citiem budžeta posteņiem. Tirgus pasākumiem atvēlētās budžeta apropriācijas nebija iztērētas pilnībā, un attiecīgās pieejamās apropriācijas tika pārvietotas uz citām ELGF budžeta pozīcijām, lai pēc vajadzības segtu papildu izdevumus. Pasākumi, kas saistīti ar tirgus atbalsta pasākumiem, attiecās uz augļu un dārzeņu un vīna nozari, kā arī uz POSEI un Egejas jūras nelielajām salām (izņemot tiešos maksājumus), noieta veicināšanu, biškopību un skolu apgādes programmām. Saistībā ar ārkārtas pasākumiem, kas šīs nodaļas satvarā veikti, lai palīdzētu ražotājiem pārvarēt Covid-19 krīzi, Komisija pieņēma pasākumus, kas vērsti uz vīna un augļu un dārzeņu nozari. Detalizētu informāciju par pārvietojumiem sk. 2. pielikumā. 3.2.1.2.08 02 03 01. postenis. POSEI un Egejas jūras nelielās salas (izņemot tiešos maksājumus) Budžeta 08 02 03 01. postenī tika iekļautas apropriācijas 224,0 milj. EUR apmērā. 3,0 milj. EUR tika pārvietoti ārpus šā budžeta posteņa. 3.2.1.3.08 02 03 02. postenis. Lauksaimniecības produktu noieta veicināšana: vienas dalībvalsts programmas Nepietiekama izpilde 22,5 milj. EUR apmērā salīdzinājumā ar budžetā paredzētajām vajadzībām galvenokārt bija saistīta ar Covid-19 pandēmiju. Šī summa tika pārvietota, lai segtu citu ELGF budžeta posteņu vajadzības. 3.2.1.4.08 02 03 04. postenis. Skolu apgādes programmas Salīdzinājumā ar budžetā paredzētajām vajadzībām 205 milj. EUR apmērā izdevumi par skolu apgādes programmām sasniedza 156,2 milj. EUR. Starpība (48,8 milj. EUR) tika pārvietota, lai segtu citus ELGF izdevumus. Zemais līdzekļu izlietojums atspoguļo grūtības, ko šo programmu īstenošanā radījusi Covid-19 pandēmija. 3.2.1.5.08 02 03 05. postenis. Olīveļļa Olīveļļas programmām budžetā bija paredzētas apropriācijas 43,0 milj. EUR apmērā. Izdevumi šajā budžeta postenī sasniedza 57,6 milj. EUR. Starpība (14,6 milj. EUR) ir pārvietota no citiem tā paša panta budžeta posteņiem. Pārmērīgs izlietojums izskaidrojams galvenokārt ar to, ka avansa maksājumu pieprasījums bija lielāks un ka viena dalībvalsts pēc valsts tiesas nolēmuma par iepriekšējās gada darba programmas īstenošanu ir deklarējusi nenokārtotus maksājumus. 3.2.1.6.08 02 03 06. postenis. Augļi un dārzeņi Dalībvalstu izdevumi šajā budžeta postenī sasniedza 891,4 milj. EUR. Papildus nobalsotajām apropriācijām 867,0 milj. EUR apmērā 24,4 milj. EUR vajadzību segšanai tika pārvietoti no citām ELGF budžeta pozīcijām. 3.2.1.7.08 02 03 07. postenis. Vīns Lai segtu visu šīs nozares pasākumu aplēstās vajadzības, budžetā bija paredzētas apropriācijas 1 026,0 milj. EUR apmērā. Lai finansētu kopējo izpildi 1 029,8 milj. EUR apmērā, tika izdarīts pārvietojums 3,8 milj. EUR apmērā. Ar Covid-19 saistītajiem pasākumiem vīna nozarē tika iztērēti 72,6 milj. EUR (destilācija krīzes situācijā — 42,81 milj. EUR, uzglabāšana krīzes situācijā — 20,99 milj. EUR, ražas apdrošināšana — 8,79 milj. EUR).

3.2.1.8.08 02 03 08. postenis. Biškopība Biškopībai budžetā bija paredzētas apropriācijas 59,0 milj. EUR apmērā, no tām tika iztērēti 46,6 milj. EUR. Starpība (–12,4 milj. EUR) ir pārvietota tā paša panta ietvaros. 3.2.1.9.08 02 03 10. postenis. Publiskās un privātās uzglabāšanas pasākumi Budžetā paredzētā summa 9 milj. EUR apmērā ir pārsniegta par 25,3 milj. EUR. Starpība ir pārcelta tā paša panta ietvaros. Tas attiecas galvenokārt uz 2019. gadā pieņemto atbalstu olīveļļas privātai uzglabāšanai, par kuru dalībvalstis 2021. budžeta gadā deklarēja nenokārtotus maksājumus par kopējo summu 28,1 milj. EUR apmērā. 3.2.2.08 02 05. pants. Tiešie maksājumi, kas KLP stratēģiskajos plānos nav ietverti 2021. finanšu gads bija kopējās lauksaimniecības politikas 2013. gada reformas sestais īstenošanas gads. Kopējie izdevumi šajā budžeta pantā sasniedza 37 878,8 milj. EUR. No šīs summas 428,3 milj. EUR tika izlietoti, lai atlīdzinātu tiešos maksājumus lauksaimniekiem saistībā ar finanšu disciplīnu, un šo summu finansēja ar 475,0 milj. EUR, kas bija pārnesti no 2020. gada (detalizētu informāciju sk. 3.2.2.11. punktā). Atlikusī veikto maksājumu summa (37 450,5 milj. EUR) tika finansēta ar nobalsotajām apropriācijām (36 781,4 milj. EUR) un piešķirtajiem ieņēmumiem (669,1 milj. EUR). Piešķirtie ieņēmumi tika galvenokārt izmantoti, lai segtu daļu izdevumu, kas radušies pamata maksājuma shēmā (detalizētu informāciju sk. 3.2.2.4. punktā). Kopējās neizlietotās apropriācijas bija 693,9 milj. EUR, no kuriem 686,4 milj. EUR tika pārnesti uz 2022. finanšu gadu, lai dalībvalstis varētu atlīdzināt izdevumus maksājumu saņēmējiem. Tās ietvēra 487,6 milj. EUR no neizlietotās rezerves krīzes situācijām. Galvenās shēmas, kuras finansē no šā panta, ir vienotā platībmaksājuma shēma (VPMS), pamata maksājuma shēma (PMS), maksājums par klimatam un videi labvēlīgām lauksaimniecības praksēm un brīvprātīga saistītā atbalsta shēma. Maksājumi lielākajai daļai atbalsta shēmu šajā budžeta pantā nav atkarīgi no ražošanas (atsaistītie tiešie maksājumi). Tie visi ir atkarīgi no savstarpējās atbilstības prasību ievērošanas. 3.2.2.1. 08 02 05 01. postenis. POSEI un Egejas jūras nelielās salas (tiešie maksājumi) Izpilde attiecībā uz POSEI un Egejas jūras nelielajām salām (tiešie maksājumi) sasniedza 100,1 % no budžetā paredzētajām vajadzībām (431,0 milj. EUR). Neparedzētās vajadzības tika segtas ar pārvietojumiem no citiem tā paša panta posteņiem. 3.2.2.2.08 02 05 02. postenis. Vienotā platībmaksājuma shēma (VPMS) Attiecībā uz VPMS — apropriācijas budžetā sasniedza 4 406,0 milj. EUR, un dalībvalstīm bija jāveic maksājumi 4 362,5 milj. EUR apmērā. Tādējādi budžeta izpilde ir 99,0 %. Atlikusī summa 43,5 milj. EUR apmērā tika pārvietota uz citiem budžeta posteņiem tajā pašā pantā. 3.2.2.3.08 02 05 03. postenis. Pārdalošais maksājums Budžetā paredzētās vajadzības attiecībā uz pārdalošo maksājumu bija 1 610,0 milj. EUR, un dalībvalstu deklarētie izdevumi bija 1 597,7 milj. EUR jeb 99,2 % no budžetā paredzētajām vajadzībām. 12,3 milj. EUR ir pārvietoti uz budžeta posteņiem tajā pašā pantā. 3.2.2.4.08 02 05 04. postenis. Pamata maksājuma shēma (PMS) Attiecībā uz PMS — aplēsto budžeta vajadzību apmērs bija 14 791,0 milj. EUR. Lai segtu šīs vajadzības, budžeta lēmējinstitūcija balsojumā apstiprināja apropriācijas 14 172,0 milj. EUR apmērā, ņemot vērā šai shēmai piešķirtos ieņēmumus 619,0 milj. EUR apmērā. Dalībvalstu deklarētie izdevumi attiecībā uz šo shēmu sasniedza 14 812,4 milj. EUR, kas atbilst 100,1 % aplēsto vajadzību. Papildu vajadzības 21,4 milj. EUR apmērā tika segtas ar pārvietojumiem no citiem budžeta posteņiem un pantiem. 3.2.2.5.08 02 05 05. postenis. Maksājums par klimatam un videi labvēlīgām lauksaimniecības praksēm Nobalsotās apropriācijas budžetā maksājumam par klimatam un videi labvēlīgām lauksaimniecības praksēm (t. s. zaļināšanu), sasniedza 10 778,0 milj. EUR, savukārt dalībvalstu izdevumi bija 10 775,7 milj. EUR, tādējādi izpildes līmenis bija 99,8 %. 3.2.2.6.08 02 05 07. postenis. Maksājums gados jauniem lauksaimniekiem Vajadzības attiecībā uz maksājumu gados jauniem lauksaimniekiem budžetā tika aplēstas 574,0 milj. EUR apmērā. Izdevumi sasniedza 484,0 milj. EUR jeb 84,3 % no budžetā paredzētajām vajadzībām. Pārpalikums tika pārvietots uz citiem budžeta posteņiem tajā pašā pantā. 3.2.2.7.08 02 05 08. postenis. Kultūratkarīgais maksājums par kokvilnu

Budžeta vajadzības kultūratkarīgajam maksājumam par kokvilnu tika aplēstas 242,0 milj. EUR apmērā. Izdevumi bija 240,8 milj. EUR jeb 99,5 % no budžetā paredzētajām vajadzībām. 3.2.2.8.08 02 05 09. postenis. Brīvprātīga saistītā atbalsta shēma Vajadzības šim budžeta postenim tika aplēstas 4 019,0 milj. EUR apmērā. Izdevumu summa bija 4 015,0 milj. EUR jeb 99,9 % no vajadzībām. 3.2.2.9.08 02 05 10. postenis. Mazo lauksaimnieku atbalsta shēma Vajadzības mazo lauksaimnieku atbalsta shēmai budžetā tika aplēstas 707,1 milj. EUR apmērā. Izdevumu summa bija 726,3 milj. EUR jeb 102,7 % no vajadzībām. Papildu vajadzības 19,2 milj. EUR apmērā galvenokārt tika segtas no piešķirtajiem ieņēmumiem. 3.2.2.10. 08 02 05 11. postenis. Rezerve, kas paredzēta krīzes situācijām lauksaimniecības nozarē Šā panta apropriācijas ir paredzētas, lai segtu izdevumus par pasākumiem, kas vajadzīgi tādu nopietnu krīžu gadījumā, kuras ietekmē lauksaimniecisko ražošanu vai lauksaimniecības produktu izplatīšanu. Šo rezervi krīzes situācijām nosaka, katra gada sākumā tiešajiem maksājumiem piemērojot samazinājumu, un šajā nolūkā izmanto finanšu disciplīnas mehānismu saskaņā ar Regulas (ES) Nr. 1306/2013 25. un 26. pantu, kā arī Regulas (ES) Nr. 1307/2013 8. pantu. Rezerve krīzes situācijām 487,6 milj. EUR apmērā 2021. gadā netika izlietota, un attiecīgā summa tika pārnesta uz 2022. gadu, lai atlīdzinātu izdevumus maksājumu saņēmējiem. 3.2.2.11. 08 02 05 12. postenis. Tiešo maksājumu atlīdzināšana saistībā ar finanšu disciplīnu Budžeta lēmējinstitūcija šim pantam apropriācijas nav atvēlējusi. Šo pantu izmanto, lai iekasētu tās nobalsotās apropriācijas no neizlietotās rezerves krīzes situācijām, par kurām nav uzņemtas saistības un kuras pārnestas, lai atlīdzinātu finanšu disciplīnu, kas piemērota tiešajiem maksājumiem . Katru gadu attiecīgā gadījumā Komisijas īstenošanas regulā tiek noteiktas summas, kas katrai dalībvalstij ir jāatlīdzina lauksaimniekiem, un saskaņā ar Regulas (ES, Euratom) 2018/1046 12. panta 2. punkta ievadfrāzi tiek noteikts, ka izdevumi, kas radušies saistībā ar šo atlīdzināšanu, ir attiecināmi uz Savienības finansējumu tikai tad, ja summas saņēmējiem ir izmaksātas pirms tā finanšu gada 16. oktobra, uz kuru apropriācijas pārnestas. No 475,0 milj. EUR, kas atbilst finanšu disciplīnas summai, kura tika piemērota 2020. finanšu gadā, un kas atlīdzināšanas vajadzībām tika pārnesti uz 2021. gada budžetu, dalībvalstis atlīdzināja 428,3 milj. EUR. 41,4 milj. EUR tika atsevišķi atlīdzināti Apvienotajai Karalistei. Komisijas Īstenošanas regulā (ES) 2021/2091 ir noteikts, ka 2021. finanšu gadā atlīdzināmā summa ir 686,4 milj. EUR (ES 27). 2021. finanšu gadā finanšu disciplīna tika piemērota gan tādēļ, lai izveidotu rezervi krīzes situācijām 487,6 miljonu EUR apmērā, gan tādēļ, lai nodrošinātu, ka netiek pārtērēta ELGF neto bilance. Tāpēc tā tika noteikta daudz lielākā apmērā nekā rezerve krīzes situācijām. 3.2.3.08 02 06. pants. Politikas stratēģija, koordinācija un revīzija 3.2.3.1.08 02 06 01. postenis. Finanšu korekcijas, kuras pēc grāmatojumu noskaidrošanas izdarītas par labu dalībvalstīm Šis postenis ietver izdevumus, kuri nepieciešami, lai finansētu iespējamās grāmatojumu un atbilstības korekcijas par labu dalībvalstīm. Korekcijas par labu dalībvalstīm pēc grāmatojumu finansiālās noskaidrošanas un atbilstības noskaidrošanas bija 228,3 milj. EUR, t. i., par 4,8 milj. EUR mazākas nekā budžetā paredzētā summa 233,1 milj. EUR apmērā. 3.2.3.2.08 02 06 02. postenis. Domstarpību izšķiršana Šā posteņa apropriācijas ir paredzētas, lai segtu izdevumus, par kuriem Komisija var būt atbildīga tiesas lēmuma rezultātā, arī izmaksas par tādu prasību nokārtošanu, kas saistītas ar kaitējumu un procentiem. Lai gan 2021. gada budžetā apropriācijas šim nolūkam nebija paredzētas, tika iztērēti 0,3 milj. EUR. Šī vajadzība tika segta, veicot pārvietojumu. 3.2.3.3.08 02 06 03. postenis. ELGF: operacionālā tehniskā palīdzība No šā posteņa cita starpā finansē darbības saistībā ar lauku saimniecību grāmatvedības datu tīklu (FADN), IT sistēmām, lauksaimniecības pārstrukturēšanas apsekojumiem, gadatirgiem un publikācijām, kuru mērķis ir uzlabot sabiedrības informētību par KLP, arī korporatīvās komunikācijas pasākumus, un izmaksas par satelītattēlu iegādi, ko veic ar nolūku palīdzēt dalībvalstīm veikt atbalsta pieteikumu kontroli un uzraudzību. Apropriāciju, par kurām uzņemtas saistības, summa bija 63,3 milj. EUR, taču budžetā paredzēto apropriāciju summa bija 74,2 milj. EUR. Starpība starp minēto un budžetā paredzēto summu (10,9 milj. EUR) daļēji tika pārvietota ārpus šā panta, daļēji palika neizlietota šajā budžeta pozīcijā. 3.2.4.08 02 99. pants. Iepriekšējo programmu un aktivitāšu pabeigšana